Vilnius, 2019 m. vasario 5 d.

**„Lidl Lietuvai“ suteiktas pasaulyje pripažintas geriausio darbdavio sertifikatas**

**Geriausio darbdavio apdovanojimą prekybos srityje 2017 m. pelniusi „Lidl Lietuva“ sulaukė dar vieno pripažinimo. Ši kartą bendrovei suteikti prestižiniai „Top Employer 2019 Lietuva“ ir „Top Employer 2019 Europe“ sertifikatai, kuriuos reglamentuoja** **„Top Employers Institute“.** **Geriausio darbdavio sertifikatai suteikiami vieneriems metams.**

„Top Employer“ sertifikatus bendrovės gauna už aukštus žmogiškųjų išteklių standartus bei išskirtinai geras darbo sąlygas organizacijoje. Sertifikatas ne tik suteikia svertą organizacijų prekiniam ženklui bei stiprina įvaizdį, bet ir leidžia gerąja praktika dalintis su kitomis sertifikuotomis ir įvertintomis organizacijomis. Šiuo metu „Top Employers Institute“ savo pasauline sertifikavimo programa vienija geriausias 1500 organizacijų daugiau nei 118 pasaulio šalių.

„Džiaugiamės šiuo įvertinimu, nes tai reiškia, jog augame ir tobulėjame teisinga linkme. Vertingiausias mūsų įmonės turtas yra darbuotojai, kuriems suteikiame galimybes siekti profesinio ir asmenybės augimo. Mums svarbiausia, kad darbuotojai jaustųsi įvertinti ir turėtų galimybes tobulėti. Stengiamės sukurti draugišką ir profesionalią aplinką, investuojame į darbuotojų gerovę. Šis sertifikatas tik dar labiau paskatina tęsti praktiką, kurią sėkmingai vykdome nuo pat pirmos savo veiklos pradžios dienos Lietuvoje “, – sako „Lidl Lietuva“ direktorius Radostin Roussev-Peine.

**Organizacijoms – aukščiausi atrankos standartai**

„Top Employers Institute” yra nepriklausoma Nyderlanduose įsikūrusi organizacija, kuri nominuoja geriausius darbdavius visame pasaulyje. „Top Employer“ sertifikatą gali gauti tik tos kompanijos, kurios savo darbuotojams, nepriklausomai nuo pareigybių statuso, suteikia geriausias darbo bei tobulėjimo sąlygas. Visos sertifikuojamos bendrovės yra vertinamos pagal aukščiausius tarptautinius „HR Best Practices Survey“ standartus.

„Mes tikime, kad 2019 metais sertifikuotos organizacijos demonstruoja išskirtines sąlygas darbuotojams ir skatina šios praktikos augimą, daugiausiai dėmesio skiriant žmonėms. Šios kompanijos padeda praturtinti darbo rinką savo išskirtiniu požiūriu žmogiškųjų išteklių valdymo kokybei ir būtent todėl jos yra pripažįstamos kaip geriausias darbdavys“, – teigė „Top Employers Institute“ vadovas Davidas Plinkas.

Tyrime dalyvaujančios įmonės turi atitikti griežtus talentų valdymo strategijų kūrimo, darbuotojų poreikio planavimo, naujų darbuotojų integravimo, mokymosi ir tobulėjimo programų, atlyginimų bei priedų sistemų sudarymo ir lyderystės ugdymo sritims taikomus kriterijus.

„Top Employers Institute” ypač aukštai įvertino „Lidl Lietuva“ talentų valdymo strategiją, darbuotojų poreikių planavimą, darbuotojams sudaromas karjeros sąlygas ir lyderystės projektus. Iš kelių etapų sudaryta pažangi „Lidl Lietuva“ talentų ugdymo programa užtikrina nuolatinį darbuotojų tobulėjimą. 2018 metais net 15 proc. „Lidl Lietuva“ darbuotojų buvo pakelti į aukštesnes pozicijas.

**Darbuotojų gerovės užtikrinimui – išskirtinis dėmesys**

Siekdamas ir toliau išlaikyti geriausio darbdavio statusą bei palankiausias sąlygas savo darbuotojams, „Lidl“ nuo Naujųjų metų reikšmingai padidino atlyginimų biudžetą bei pristatė kitas naujoves, skirtas darbuotojų motyvacijai ir gerovei užtikrinti. Nuo sausio 1 d. visų pardavėjų ir logistikos centro darbuotojų – ne vadovų – algos pakilo 7 proc., nepriklausomai nuo darbo stažo. Maža to, visi „Lidl“ darbuotojai turi galimybę kilti karjeros laiptais įmonės viduje arba siekti tarptautinės karjeros užsienyje.

„Lidl“ savo darbuotojams suteikia ir kitas motyvuojančias privilegijas. Nuo sausio mėnesio „Lidl“ visus savo darbuotojus apdraudė papildomu sveikatos draudimu. Šis papildomas, įmonės lėšomis apmokamas sveikatos draudimas, suteikia galimybę apdraustiems darbuotojams naudotis privačių sveikatos priežiūros įstaigų paslaugomis: gydytis pasirinktose klinikose, lankytis pas gydytojus specialistus, atlikti įvairius tyrimus, pirkti vaistus, naudotis kitomis sveikatos stiprinimo paslaugomis. Itin darbuotojų sveikata besirūpinantis „Lidl“ kasmet kviečia darbuotojus nemokamai skiepytis nuo gripo, pasirūpina arbata ir vaisiais darbo vietoje,  suteikia galimybes sportuoti.

Šiuo metu Lietuvoje iš viso veikia 42 prekybos tinklo parduotuvės Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose ir Visagine. Bendrovė aktyviai tęsia plėtrą.

**Daugiau informacijos:**

Valdas Lopeta

UAB „Lidl Lietuva“

Korporatyvinių reikalų ir komunikacijos departamento vadovas

Tel. +370 5 267 3205, mob. tel. +370 647 78866

valdas.lopeta@lidl.lt